JUMAL KÕNELEB
Tervist!
Milline on sinu meelest hea elu?
Meile kinnitatakse arusaama,
et hea elu sõltub asjadest, mida me omame.
Mida rohkem on asju ja raha, seda parem on meie elu.
Raha teeb elu lihtsamaks, aga Piibel ütleb selgelt,
et õnn ei peitu rahas ega selle rohkuses.
Samuti mitte välistes asjades.
Lugesin kusagilt uurimust, milles küsiti naistelt,
mida nad kõige enam oma abikaasadelt ootaksid?
Esimene soov polnud asi, vaid hoopis aeg.
Abikaasal oleks aega ja valmisolek ära kuulata.
Aega.
Usun, et teame, et rahus on hea olla.
Need on palju olulisemad, kui välised, materiaalsed asjad.
See on tarkus, mida Piibel meile annab.
Käsitleme nüüd majandust.
Uurime ja mõtleme rahaasjadest.
Majandus on selline asi elus, mis puudutab tõesti meid kõiki.
Kristlasena on imetore, et meil on abiks Piibel
ja Jumal tahab meid selles valdkonnas tõesti aidata.
Mõtleme nende asjade üle.
Esmalt käsitlesime,
kui oluline on hoida oma rahaasjad korras.
Majandusasjade nn koristamine.
Oleme palju rääkinud,
et Piibel õpetab, kui oluline on panna Issand esikohale.
Temast saab kõik alguse.
Jätkame selle üle mõtlemist.
Kui oleme valmis koos Issandaga parandama seda valdkonda oma elus.
Soovime, et pääseksime selles valdkonnas edasi.
Õpiksime midagi juurde, et asjadesse tuleks suurem rahu.
Rahaasjad ju mõjutavad meie argielu tugevalt.
Kui hakkame minema Issandaga sammhaaval,
siis Ta teeb midagi.
Kui anname selle valdkonna Talle
ja soovime Temalt õppida, siis Ta alustab päris algusest.
Kohe päris juurtest.
Meil on sageli soov,
et toimuks midagi suurt ja tuleks mingi tohutu muutus.
Kui ehitame aga elus Temaga asju,
siis Ta alustab päris algusest, nn rohu juurest peale.
Minu elust ja asjadest.
Päris minu enda südamest.
See on nii tähtis teema.
Oleme inimestena nii osavad teiste asjade eest hoolitsemises.
Lihtne on öelda, mida teised peaksid tegema.
Tean täpselt, milles sina peaks meelt parandama,
milles mu lapsed peaks meelt parandama
ja kuidas minu sõbrad peaksid tegutsema.
Seda teame kuidagi nii hästi, kuidas kõik teised vigu teevad.
Kui hakkame käima koos Issandaga,
siis Tema hakkab näitama minu enda südant.
Ei lähe nii, et Ta teeb mind veel targemaks teiste vigades.
See käib täpselt vastupidi.
Tema valgus puudutab minu enda südant ja asju.
Hakkan nägema asju, mille osas peaksin pöörduma,
mida peaksin õppima ja milles meelt parandama.
Selle kohta on hea kirjakoht.
See aitab ja lõikab südamesse.
Matteuse evangeelium 7:1.
"Ärge mõistke kohut, et teie üle ei mõistetaks kohut,
sest mis kohtuga teie kohut mõistate, sellega mõistetakse kohut teiegi üle,
ja mis mõõduga teie mõõdate, sellega mõõdetakse ka teile!
Aga miks sa näed pindu oma venna silmas,
palki iseenese silmas aga ei märka?
Või kuidas sa võid oma vennale öelda:
"Lase ma tõmban pinnu sinu silmast välja!"
ja ennäe, sul endal on silmas palk?
Sa silmakirjatseja, tõmba esmalt palk oma silmast välja
ja siis sa näed pindu oma venna silmast välja tõmmata!"
Kui vaatasin seda kirjakohta NLV tõlkes, kõlas see järgnevalt:
"Ärge mõistke teiste üle kohut, siis ka teie üle ei mõisteta kohut.
Teised kohtlevad teid nii, nagu teie neid kohtlete.
Kuidas saad näha nii hästi venna silmas olevat prahti,
kui sul endal on palk silmas.
Kuidas võid teha ettepaneku:
"Sõber, tahan võtta pinnu su silmast!",
kuigi ise ei näe oma silmas oleva palgi tõttu midagi."
Ma ei tea sinu kohta rääkida, aga ma ise, siis kui on raske,
elus on väljakutseid ja stressi, kipun süüdistama olukordi või teisi.
Süüdi on kõik muu, aga mitte meie ise.
Ma ei tea sinu kohta, aga see on kivi minu kapsaaeda.
Nii me sageli toimime.
Isegi kui stressi tekitaja ongi meist sõltumatu,
ometi on Jumal andnud meile vastutuse meie oma elu eest.
See kõnetab vähemalt mind, sest see on päris tuttav lugu.
Piibli esilehekülgedelt tuttav.
See oli kellegi teise süü!
See oli naise süü! - Just.
Esimene mees tegi pattu
ja siis see oli naise süü ning naise patt oli mao süü..
Mees vastas: "Naine, kelle Sa mulle kaasaks andsid.."
"tema andis mulle puust vilja ja mina sõin.."
Pattulangemine polnud sugugi Aadama süü.
See oli naise tegu ja Jumala süü,
sest Jumal oli andnud talle sellise kehva naise.
Just nii see käibki.
"Ja Issand Jumal küsis naiselt: "Miks sa seda tegid?"
Ja naine vastas: "Madu pettis mind, ja ma sõin."
Ometi olid mõlemad kuulnud Jumala juttu
ja teadsid täpselt, mida nad ei tohiks teha.
Ma ei tea, kas see käib sinu kohta, aga minu kohta vähemalt käib küll.
See on üks peamine asi,
mida Jumal tahab meie ellu sekkudes eemaldada.
Ta ei taha, et süüdistame teisi, vaid vaataksime ausalt enda peale.
Ta on pannud meid igaüht vastutama oma elu eest
ning selle eest, mis vilja me kanname.
Sellest vastutusest me ei pääse.
See on minu elu puudutav asi.
Jumal kutsus mind rajama kristlikku kooli ja mõtlesin,
et siis Jumal vastutab rahaasjade ja kõige muu eest.
Kuigi oleme Jumalast sõltuvad, siis on vastutus ikkagi minul.
Olgu su olukord kuitahes raske.
Isegi kui see on nii keeruline, et sa vajad abi,
siis on ikkagi sinu vastutuseks otsida abi.
Vastutuse eest ei saa põgeneda.
See ei tähenda, et peame ise alati kõigega hakkama saama.
Peame siis abi otsima.
Alanduda ja abi vastu võtta on juba vastutuse võtmine.
Räägime siis nüüd minu elust. - Kuidas on sinu eluga lood?
Minu südame lood..
Kas tead, et ainus kindel ja püsiv muutus
minu elus, peres, abielus, sõprussuhetes
tuleneb sellest, mida mina muudan omas elus.
Ma ei saa kontrollida, kuidas teised muutuvad,
kuid saan kontrollida seda, kuidas ma ise muutun.
Oma südame osas saan ma kogu aeg midagi ette võtta.
Seda ma saan mõjutada.
Ma saan hakata vastutama selle eest,
kuidas mina raha kasutan, käitun ja millele kulutan aega.
Selle eest ma suudan vastutada.
Mulle sai selgeks,
et see on üks peamine ülesanne, mis on mulle kristlasena antud.
Pean eemaldama oma elust umbrohtu
Mul ei jäägi õieti muuks aega, sest minu elus on nii palju teha.
Selle maapinna hooldamisega, milleks on minu süda ja elu.
Jeesus andis ühe käsu: "Armastage teineteist!"
Juba see on minu jaoks võimatu ja pean tegema tohutult tööd,
et mul ei jää eriti aega teiste süüdistamiseks.
Kui ma tõesti püüan seda korda saada.
See võtab nii palju energiat ning see on isegi hea,
et energia kulub mu oma vigade parandamise peale,
mitte sellele, et kulutan seda teiste vigade otsimisele.
See on vabastav, kui saab teised vabaks lasta.
Mõelda vaid, kui me kõik
või vähemalt 10 - 20 meist hakkaks südant tõsiselt töötlema
ja võtaks vastutuse enda suhte eest Issandaga.
Tunneksime end tasapisi paremini
ja õpiksin tasapisi, kuidas vältida stressi,
kuidas ehitan suhet Issandaga, õpin ise Teda tundma
ega pea iga kord helistama pastorile.
Õpin Teda tundma, õpin Temalt saama tarkust.
Õpin elama nii, et mul on hea olla.
Kui 20 meist tunnevad end hästi, siis on see juba suur edasiminek.
Kas pole? - Seda küll.
Jeesus ütleb seda meile kõigile, kutsudes meid kõiki seda tegema.
Ta ütleb Matteuse 11:28: "Tulge minu juurde kõik,
kes olete vaevatud ja koormatud, ja mina annan teile hingamise!"
Jeesus ei ütle vaid, et võta tarkust ja saad vastuse.
Jeesus ütleb: "Tulge minu juurde ja mina annan teile hingamise!"
Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!”
See kirjakoht päästis mind.
See juhatas mind Jeesuse juurde.
Sõnum sellest, et Ta kutsub mind käima oma kõrval.
Siin räägitakse ikkest.
Issand õpetas, et Tema ike tähendab Tema käsivart.
Ta ei pane sinule ega minule mingit koormat.
Vastupidi. Ta ütleb: "Tulge minu juurde
kõik vaevatud ja koormatud ja mina annan teile hingamise!"
Ta ei anna uut koormat.
Kui oled koormatud ja väsinud
käimast oma teed, sul on raske, siis tule Jeesuse juurde.
Tema tahab käia su kõrval läbi su elu ja aidata sind kõiges.
Kui ma kuulsin seda sõnumit ja andsin oma elu Jeesusele,
siis see oli parim, mida ma iial elus olen teinud.
Mitte ainult Jeesuse vastu võtmine, et pääseda Taevasse,
vaid mu elu muutis see, et andsin kogu oma elu Talle.
Ütlesin: "Jeesus, tahan elada elu, mida Sina kavandasid minu jaoks!"
Piibel ütleb Matteuse 10:39 otse: "Kes oma elu leiab, kaotab selle,
ja kes oma elu kaotab minu pärast, leiab selle."
Kes oma elu kaotab minu pärast, leiab selle.
Hea elu, mida me kõik soovime ja tahame elada,
pole võlutrikk või loteriivõit, see on Jeesus ise.
Tema plaan ja tahe meie elu osas on täiuslik ja imeline.
See pole ike, veider kutsumus ega hirmutav ülesanne.
Tema ise on elu ja Tema plaan on täis rõõmu ja rahu.
Seepärast kutsub Jeesus: "Tulge minu juurde!"
Seetõttu tasub loobuda
omadest kavadest, plaanidest, nuputamisest ja üritamisest.
Parem anna kõik Jeesusele.
Ütle: "Jeesus, võta mind endale, näita mulle oma tahet minu elus!"
See tee on elutee.
Loen veelkord Matteuse 10:39: "Kes oma elu leiab, kaotab selle,
ja kes oma elu kaotab minu pärast, leiab selle."
Halleluuja!
Joy ütles, et kõik algab Jumala tundmisest.
Kõik muutus ka minu elus, kui Jeesus päriselt sai esikohale.
Hetkel, mil Tema sai kõige tähtsamaks.
See on selline igapäevane asi.
Miski, mida peab tegema iga päev.
Jumal on nagu päike, mis muudkui paistab ja paistab..
Tema on valgus ja Temas pole mingit pimedust.
Ta on headus ja armastus.
Temalt tuleb jõud, rahu, rõõm,
tervis, ülestõusmisvägi, tarkus ning abi kogu aeg.
Jumala soojus paistab kui päike meie kõigi elude peale kogu aeg.
Hommikul ärgates on mul mured, vaevad,
erinevad surved, raskused ja hirmud nagu pilved,
mis peidavad selle päikese, nii et ma ei näe seda ärgates.
Mulle ei tule isegi meelde, et Ta on seal minuga kogu aeg.
Ma vaatan neid pilvi ja võib olla hakkan neist rääkima
ja kui ma ei lähe Tema ette, vaid jään pilvede alla,
nende murede ja vaevade alla, siis pilved muutuvad raskemaks.
Mida rohkem neid vaatan ning neist räägin,
siis päeva jooksul võivad need muutuda lausa kõuepilvedeks.
Sel hetkel läheb madinaks.
Kui ma iga päev kohe hommikul
nende pilvede keskel lähen Tema ette ja veedan aega,
tuletades meelde, et Issand on minuga koos.
Ta on tõeline ja elav.
Tuletan meelde Tema sõnu:
"Issand on minu karjane, mul pole millestki puudust."
Ta on armastus ja hea Isa.
Sa oled minuga koos.
Hakkan palvetama nende rõhuvate asjade pärast.
Hakkan neid üle andma, näitan oma südant ja nutan Tema ees,
ning siis hakkavad need pilved tasapisi hajuma.
Pilved kaovad ja näen, kuidas päike paistab.
Mida kauem ma veedan aega palves, Tema ees,
seda rohkem pilvi kaob ja muutub väiksemaks.
Märkan, et pole häda midagi,
sest Issand on minuga ning Tema ligiolu soojus
ja päikesepaiste saab olla kogu mu elu ja laste elude kohal.
See paistab mu töökoha ja sugulaste peale.
Iga minu mure peale.
Kui seda teha piisavalt kaua,
siis mure kaob hommikuks ja päev on hoopis teistsugune.
Saan seejärel käia kogu päev Issanda soojendava päikese all.
Kui päeva jooksul tekib muresid,
ei varjuta need samal moel kogu mu Taevast.
Kristus kalju - Jeesus ise on ainuke püsiv asi siin maailmas.
Sellele ehitamine toob ainsana püsiva rahu ja kindluse.
Kui meie elu sõltub üksnes meist, siis oleme nagu tuulelipud.
Solvume väga kergelt, sest kõik sõltub ju meist
ja solvume kohe, kui me ei meeldi kellelegi.
Kui meie elu on aga Jeesuses -
elame Tema jaoks, järgime Teda, siis on turvatunne hoopis teine.
Tean omast käest, et vaatamata Jumala teenimisele kristlikus koolis
ja kogudustes kõnelemisele märkan, kui lihtne võtta au endale.
See on minu asi, mida pean vedama ja sooritama.
See juhtub lihtsalt, isegi kui oled varem veetnud Issandaga aega.
See läheb nii salakavalalt.
Koormad muudkui kogunevad.
Olen õppinud, et Jeesus ei muutu õnneks kunagi.
Ta on alati samasugune ja Tema juurde tohib alati tulla.
Kõik vaevatud ja koormatud saavad tulla kasvõi iga päev.
Tema juures on puhkus ja rahu.
Kui vaatad ükskõik keda nn suurt jumalameest või -naist,
olgu Moosest, Taavetit, Saamueli või Paulust, Peetrust, Johannest,
siis kõigi nende jumalateenijate jõud peitus selles,
et nad tundsid Jumalat ja neil oli lähedane suhe Temaga.
See tegi nad tugevaks.
Nad polnud iseenesest tugevad.
Neil polnud mingit imelist võidmist või ilmutust.
Jeesus ise oli nende eluallikas.
Mooses oli lihtsalt mees sauaga.
Kuna Jumal oli temaga ja ta tundis Jumalat,
siis tavalist saua tõstes läks Punane meri kaheks.
Taavet oli tavaline mees,
aga kui ta küsis Jumalalt nõu, sai ta jõudu võita kõik vaenlased.
Ta rebis lõvi ja karu lõhki ning võitis Koljati.
Tema polnud imeline, vaid Ta tundis Jumalat.
Peetrus polnud muud kui tavaline inimene.
Kui Jumala vägi tuli temasse, siis sai tema kaudu jalutu terveks.
See sama imeline Jeesus tahab olla sinu elu keskpunkt.
Ta tahab, et õpiksid Teda tundma,
nagu kõik need nn suured jumalamehed ja -naised.
Ükski neist polnud ju ise suur.
Nad polnud imetabased, ka mitte Deboora.
Õnneks on Piiblis ka naisi,
kes tõesti tundsid Issandat ning olid selles väelised.
Ükski neist ei olnud suur, vaid nad tundsid suurt Jumalat.
See Jumal, see sama Jeesus tahab olla meie eluallikas.
Kui Tema on mu eluallikas,
siis pole vahet, kui ka kogu mu teenimistöö kukuks kokku.
Mis sellest, kui kukun läbi, sest mul on ikkagi Jeesus.
Mis sest, kui satun vangi - mul on ikkagi Jeesus.
Tema ei hülga mind kunagi, ega jäta mind iialgi maha.
Sellega on meil püsiv vundament.
Maailm tänapäeval kui keeb ning on tekkinud palju ebakindlust,
siis tean, et vajame seda rohkem kui kunagi varem.
Me kõik vajame kogudust,
vajame ülistust, palvetamist ning Jeesust igal viisil,
et peaksime vastu surve all, mis tuleb meie elus ette.
Jumal ei lisa meile pingeid.
See on väärarusaam Jumalast.
Jeesus ütleb vastupidi:
"Tulge minu juurde kõik, kes olete vaevatud ja koormatud
(ja allasurutud) ning mina annan teile hingamise!
Võtke enese peale Tema ike.
See on meeldiv ja kerge, kui Tema käsivars.
Tema juures saad puhata.
Kas palvetame?
Tänu, Issand, et saame koos tulla Sinu palge ette!
Issand, täname Sind, et oled sama eile, täna ja igavesti.
Sina, Issand, ei muutu.
Täname, et oled tõesti meie eluallikas.
Oled päike, soojus, jõud, armastus ja rahu.
Tänu, Issand, et Sa praegu paistad ja särad meie kõigi ellu,
näitad meile neid pisiasju, mis peaksid muutuma.
Näitad meile järgmist sammu,
milline on järgmine asi, mida mina võin teha oma elus.
Tänu, Isa, et Sa praegu puudutad ka minu lähedasi ja lapsi.
Issand, Sa oled nendega koos ja aitad neid igas asjas.
Kõigis asjus, mis meid rõhuvad.
Tänu, et saame täna jätta kõik meie asjad Sinu hoolde!
Jeesuse nimel, aamen.
Rahaga võib palju teha.
Seda võib kasutada erineval moel.
Me kõik vajame raha.
Rahaga võib teha ka tõesti head.
Seda võib jagada.
Sellega võib levitada evangeeliumi.
Kui tunned täna, et tahad anda TV7 töö toetuseks,
võid helistada annetustelefonil 900 1777 (hind Eestis 7 eurot).
Võid annetada ka TV7 kontonumbrite kaudu.
Ole õnnistatud ja tea,
et Jeesus on tõesti sinuga igal päeval koos.
Ta ei hülga ega jäta sind kunagi.
Tema on ka sinu eluallikas.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin